เรื่องร้องเรียน (สอบถาม,ถนน,เสนอแนะ,ร้องเรียน) วันที่ 2023-09-14 06:31:53 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036628

ขอให้ปรับปรุงการให้บริการของเจ้าหน้าที่ศูนย์กล้องวงจรปิด (แผนก CCTV) ประจำสำนักงานเขตมีนบุรี กรุงเทพมหานคร เนื่องจากก่อนหน้านี้ผู้ร้องได้ทำสิ่งของมีมูลค่า ประมาณ 100,000 บาท (หนึ่งแสนบาทถ้วน) ตกหล่น ต่อมาผู้ร้องได้เข้าไปติดต่อกับทางสำนักงานเขตมีนบุรี ซึ่งเข้าไปติดต่อกับทางเจ้าหน้าที่ศูนย์กล้องวงจรปิด (แผนก CCTV) เมื่อเข้าไปตรวจสอบกล้องวงจรปิด พบว่าจุดที่ผู้ร้องทำสิ่งของตกหล่นนั้น อยู่บริเวณ แยกนิมิตใหม่ ตัดไปถนน หทัยราษฎร์(ระบุข้อมูลตามผู้ร้องแจ้ง) เจ้าหน้าที่ตรวจสอบให้ด้วยความเต็มใจ  ล่าสุดวันที่ 13 กันยายน 2566 เวลา 13.00 น. ผู้ร้องไปติดต่อหน่วยงานดังกล่าวด้วยตนเองอีกครั้ง เพื่อสอบถามข้อมูลเกี่ยวกับการขอดูกล้องวงจรปิดตัวถัดไป ที่เข้าไปขอตรวจสอบก่อนนี้ โดยติดต่อกับเจ้าหน้าที่เพศหญิง (ไม่ทราบชื่อ-นามสกุล) อายุประมาณ 30-40 ปี สูงประมาณ 160 เซนติเมตร รูปร่างอวบ ผิวดำ แนะนำให้ผู้ร้องไปถ่ายเลขกล้องที่อยู่บริเวณเสาที่มีกล้องวงจรปิดติดอยู่ จากนั้นผู้ร้องได้ไปตรวจสอบ ปรากฏว่าไม่พบเลขที่เจ้าหน้าที่แนะนำให้ไปตรวจสอบ จึงกลับมาสอบถามเจ้าหน้าที่คนเดิมอีกครั้ง เมื่อเข้าไปติดต่อเจ้าหน้าที่ฯ แนะนำให้ผู้ร้องไปหาเลขที่ตู้ที่เชื่อมต่อกับกล้องวงจรปิด ที่อยู่ในพื้นที่ฯ ต่อมาผู้ร้องได้ไปหาเลขที่ตู้ที่เชื่อมต่อกับกล้องวงจรปิดตามคำแนะนำของเจ้าหน้าที่ ซึ่งปรากฏว่าพบเลขดังกล่าว จากนั้นผู้ร้องได้นำเลขดังกล่าวไปตรวจสอบผ่านเว็บไซต์ CCTV Bangkok ปรากฏว่า ไม่มีข้อมูลเลขดังกล่าวในระบบ จึงได้ทำการติดต่อผ่านทางแอปพลิเคชันไลน์ของหน่วยงานไป เพื่อสอบถามข้อมูล แต่เมื่อสอบถามข้อมูลเข้าไป ปรากฏว่าเจ้าหน้าที่มีการเปิดอ่านข้อมูลที่ผู้ร้องสอบถามไป (ผู้ร้องไม่แน่ใจว่าเป็นเจ้าหน้าที่ท่านใดอ่านข้อความ) แต่พบว่าเจ้าหน้าที่ไม่ได้ตอบข้อความที่ผู้ร้องสอบถาม โดยในขณะสนทนาเป็นช่วงเวลา 16.44 น. พบว่ามีการตอบข้อความกลับมา จากกรณีดังกล่าวส่งผลให้ได้รับความเดือดร้อน และเห็นว่าเจ้าหน้าที่คนดังกล่าว ให้บริการลักษณะไม่เต็มใจในการให้บริการ ซึ่งแตกต่างกับเจ้าหน้าที่ท่านแรกที่ได้ติดต่อมา เพื่อให้ตรวจสอบครั้งแรก จึงประสงค์ให้ปรับปรุงการให้บริการของเจ้าหน้าที่คนที่2 ที่เข้าไปติดต่อใช้บริการ เพื่ออำนวยความสะดวกให้แก่ผู้ร้องและประชาชนที่เข้าไปติดต่อใช้บริการ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata